open-index/open-wikipedia-markdown huggingface dataset:
தியோடோரசுச் சுருள்

வடிவவியலில் **தியோடோரசுச் சுருள்** (*Spiral of Theodorus*) என்பது வரிசையாக ஒரு சீரான முறைப்படி வரையும் செங்கோண முக்கோணங்களால் உருவாகும் நேர்கோடுத் துண்டுகளால் ஆன சுருள். இதனை *ஐன்சுட்டைன் சுருள்* என்று, *வர்கமூலச் சுருள்* (இருபடியவேர்ச் சுருள்) அல்லது, *பித்தேகோரசுச் சுருள்* என்றும் அழைப்பர். இதனை முதன்முதலாக கிரேக்க நாட்டுக் கணித அறிஞர் தியோடோரசு என்பவர் அமைத்துக் காட்டினார். இவர் கிரேக்க நாட்டில் கிர்னோசு (Κυρηναῖος) என்னும் இடத்தில் இருந்து வந்ததால், கிர்னோசுத் தியோடோரசு என்றும், ஆங்கிலத்தில் கிர்னோசு என்னும் ஊரைக் கிரீன் (Cyrene) என்று அழைப்பதால் கிரீன் தியோடோரசு என்றும் அழைக்கப்படுகின்றார். 

## சுருளைக் கட்டமைப்பது

இச்சுருளைத் தொடங்க முதலில் இரு சமபக்கம் கொண்ட ஒரு செங்கோண முக்கோணத்தை வரைந்து கொள்ளவேண்டும். இந்தச் சமபக்கத்தின் நீளம் 1 அலகாக இருக்க வேண்டும். செங்கோண முக்கோணத்தின் செம்பக்கத்தின் நீளம் √2. அடுத்ததாக, முன்னர் வரைந்த செங்கோண முக்கோணத்தின் செம்பக்கத்தை ஒரு பக்கமாகவும் இன்னொரு பக்கத்தின் நீளம் 1 ஆகவும் கொண்டு, இன்னொரு செங்கோண முக்கோணம் வரைய வேண்டும். இப்பொழுது இதன் செம்பக்கத்தின் நீளம் √3 ஆகும். இந்த √3 நீளம் கொண்ட பக்கத்தை  ஒரு பக்கமாகவும், இன்னொரு பக்கத்தின் நீளம் 1 அலகாகவும் கொண்டு, இன்னொரு செங்கோண முக்கோணம் வரைய வேண்டும். இப்படியே வரைந்து கொண்டே சென்றால் அடையப்பெறும் சுருளின் வடிவத்தைப் படத்தில் பார்க்கலாம். அதாவது *i* -ஆவது முக்கோணத்தின் ஒரு பக்கத்தின் நீளம் &radic;*i* ஆகவும், மற்ற பக்கம் 1 ஆகவும், அதன் செம்பக்கத்தின் நீளம் &radic;(*i*&nbsp;+&nbsp;1) ஆகவும் இருக்கும்.

## உசாத்துணை

* 
* 
* 
* 

பகுப்பு:சுருள்கள்
பாயின்சாட்டின் சுருள்கள்

கணிதத்தில், **பாயின்சாட்டின் சுருள்கள்** (*Poinsot's spiral*) என்பன கீழ்க்காணும் வாள்முனை ஆள்கூறுகள் சமன்பாடுகளால் விளக்கப்படும் இரண்டு சுருள்கள் 

: r = a\ \operatorname{csch} (n\theta) 
: r = a\ \operatorname{sech} (n\theta) 

மேலுள்ளதில் csch என்பது மீவளைய கோசீக்கண்ட்டு (hyperbolic cosecant), sech என்பது மீவளைய சீக்கண்ட்டு (hyperbolic secant).

### இரண்டு வகை பாயின்சாட்டுச் சுருள்களுக்கு எடுத்துக்காட்டுகள்:

பகுப்பு:சுருள்கள்
ஜம்மு வானூர்தி நிலையம்

**ஜம்மு வானூர்தி நிலையம்** (*Jammu Airport*, ) சாத்வாரி வானூர்தி நிலையம் என்றும் அழைக்கப்படும். இது இந்தியாவின் ஜம்மு காஷ்மீரில் இந்திய-பாக்கித்தான் பன்னாட்டு எல்லையில் இருந்து 14 கி.மீ. தொலைவில் அமைந்துள்ளது.

பகுப்பு:இந்திய வானூர்தி நிலையங்கள்

## விமான நிறுவனம் மற்றும் செல்லுமிடங்கள்

பகுப்பு:சம்மு காசுமீரின் வானூர்தி நிலையங்கள்
வண்ணான் தாழி

**வண்ணான் தாழி** விளையாட்டு சிறுவர் விளையாடும் விளையாட்டுகளில் ஒன்று. 
## தாழி
ஊர்மக்களின் துணியைத் துவைத்துத் தருபவன் வண்ணான். அவன் சூளை வைத்துத் துணிகளைத் துவைப்பான். வண்ணான் சூளை மூன்று நான்கு மண்பானைகள் வைத்துக் கட்டப்பட்டிருக்கும். இந்த மண்பானைகளுக்கு வண்ணான் தாழி என்று பெயர். இந்தத் தாழியில் தண்ணீர் ஊற்றி, நனைத்த அழுக்குத் துணிகளை உளைமண்ணில் (உப்புமண்ணில்) புரட்டி, பானைகளின் மேலே அடுக்குவர். பானையின் பின்புறம் முள் விறகுகள் இட்டுப் பானைகளைச் சூடேற்றுவர். பானையிலிருந்து வெளிப்படும் நீராவி துணிகளில் பாய்ந்து துணியிலுள்ள அழுக்குகளை நுரைக்கச் செய்யும். பின்னர் நீரில் துவைத்தால் துணியிலுள்ள அழுக்கு எளிதாக நீங்கும். 

## விளையாடும் முறை
வண்ணான் தாழி துணியைச் சுமப்பது போல ஒருவர் முதுகில் துணிமூட்டையைச் சுமந்து நிற்பார். அந்த மூட்டையை விளையாடுவோர் அனைவரும் ஆளுக்கொரு தட்டு தட்டுவர். பின்னர் ஒருவர் அந்த மூட்டையைத் தட்டிவிடுவார். சுமந்தவர் பிறரைத் தொடுவார். தொடப்பட்டவர் வண்ணான் தாழி ஆகவேண்டும். 

தொடச் செல்லும்போது யாராவது ஒருவர் தட்டிவிடப்பட்டுள்ள துணிமூட்டையை மேலும் தட்டிவிடுவார். அப்படித் தட்டிவிடப்பட்டால் தட்டிவிடப்பட்ட துணியை மீண்டும் தொட்டுவிட்டுத்தான் பிறரைத் தொடவேண்டும் என்பது அவர்கள் வகுத்துக்கொள்ளும் விதி. 

இந்த விளையாட்டில் ஒருவரைத் தொட விடாமல் மற்றவர் உதவும் பாங்கு காணப்படுகிறது. 

## இவற்றையும் பார்க்க
*தமிழர் விளையாட்டுகள் (அண்மைய காலம்)
*வண்ணான் பொதி

## கருவிநூல்
*ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
வண்ணான் பொதி

**வண்ணான் பொதி** ஒரு சிறுவர் விளையாட்டு. ஊர்மக்களின் துணிகளைத் துவைத்துத் தரும் தொழிலாளி வண்ணான். அவன் ஊர்த்துணிகளை மூட்டையாகக் கட்டித் தன் தோளின் பின்புறம் போட்டுக்கொண்டு சுமந்து செல்வான். வண்ணா பொதி விளையாடும் சிறுவர் வண்ணானைப் போலத் தன் சட்டைத்துணியைக் கழற்றிச் சும்பபர். 

## ஆடும் முறை
பட்டவர் தொடுவார். பொதி சும்பபவரைத் தொடக்கூடாது. துணியை வேறு எங்கு வைத்திருந்தாலும் தொடலாம். தொடப்பட்டவர் பட்டவராகித் தொடவேண்டும். 

## இவற்றையும் பார்க்க
*தமிழர் விளையாட்டுகள் (அண்மைய காலம்)
*வண்ணான் தாழி

## கருவிநூல்
*கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982.

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
பூகிஸ் மக்கள்

**பூகிஸ்** அல்லது **பூகிஸ் மக்கள்** (*Bugis*) என்பவர்கள் (ஆங்கிலம்: *Bugis People*; மலாய்: *Orang Bugis*) என்பவர்கள் ஆஸ்திரோனீசிய மொழிகள் *(Austronesian Languages)* பேசும் இனத்தவரைச் சார்ந்தவர்கள். 

இவர்கள் இந்தோனேசியாவின்  சுலாவாசித் தீவில்  காணப் படுகினறார்கள். இவர்களின் மூதாதையர்கள் கி.மு.2500 ஆண்டுகளுக்கு முன்னால் தென் சீனாவில் இருந்து குடியேறியவர்கள்.  1605ஆம் ஆண்டில் ஆன்மவாதத்தில் இருந்து இஸ்லாமியத்திற்கு மதம் மாறினார்கள். 

பூகிஸ் மக்கள் சுலாவெசியின் மக்காசார், பாரேபாரே துறைமுகப் பட்டணங்களில் மிகுதியாக வாழ்ந்தாலும், பெரும்பலோர் உள்நிலப் பகுதிகளில் நெல் விவசாயம் செய்வதில் தீவிரம் காட்டி வருகின்றனர். 

## பொது

மலேசியாவின் ஜொகூர் சுல்தானகத்தில் பூகிஸ்காரர்களின் தாக்கம் அதிகமாக உள்ளது. இவர்களில் சிலர் வட ஆஸ்திரேலியாவிலும் வாழ்கின்றனர். 

சுலாவெசியில் வாழும் பூகிஸ்காரர்கள் பெரும்பாலும் நெல் விவசாயம், சிறு வர்த்தகங்கள், மீனவத்தொழில்களில் ஈடுபட்டுள்ளனர். விவசாயம் செய்வதில் பூகிஸ்காரப் பெண்கள் திறமைசாலிகளாக விளங்குகின்றனர். இவர்கள் பட்டுத் துணிகள் நெய்வதிலும் கெட்டிக்காரர்கள். 

இவர்களின் பெரும்பாலான திருமணங்கள் பெற்றோர் பார்த்து நடத்துபவையாக உள்ளன. திருமணத்திற்குப் பின் மாப்பிள்ளை, பெண் வீட்டாருடன் சில ஆண்டுகளுக்கு தங்கி வாழ வேண்டும். பூகிஸ்காரர்களிடையே விவாகரத்து என்பது மிகப் பரவலாக இருக்கின்றது.

## மேற்கோள்கள்

## மேலும் காண்க
* சுலாவாசித் தீவு  
* வஜோ சுல்தானகம்
* மேற்கு கலிமந்தான்

## வெளி இணைப்புகள்

பகுப்பு:ஆஸ்திரனேசிய இனக்குழுக்கள்
பகுப்பு:இந்தோனேசிய மக்கள்
திருப்பூர் புத்தகக் கண்காட்சி

**திருப்பூர் புத்தகக் கண்காட்சி** என்பது திருப்பூர் நகரில் ஆண்டுதோறும் நடத்தப்படும் ஒரு புத்தகக் கண்காட்சியாகும். கடந்த 2004-ஆம் ஆண்டு முதல் பின்னல் புத்தக அறக்கட்டளை மற்றும் பாரதி புத்தகாலயம் இணைந்து இக்கண்காட்சியை நடத்தி வருகின்றனர். இயந்திர வாழ்க்கையிலிருந்து இதயங்களை மீட்போம் என்ற நோக்கத்துடன், இலாப நோக்கமின்றி நடத்தப்படும் இந்தக் கண்காட்சி, தொழில் நகரமான திருப்பூரில் வாசிப்புப் பழக்கத்தை பரவலாக்கும் விதத்தில் அமைந்துள்ளது. 10-ஆவது ஆண்டில் "திருப்பூர் புத்தகத் திருவிழா 2013" என்ற பெயரில் கண்காட்சி நடந்தது. டைமண்ட் திரையரங்கம் எதிரேயுள்ள கே.ஆர்.சி சிட்டி செண்டர் மைதானத்தில் நடந்தது. 120 அரங்கங்கள் அமைக்கப்பட்டன. முக்கிய பதிப்பாளர்கள் பங்கேற்றனர்.

**மாணவர் திறனாய்வுப் போட்டிகள்:**
புத்தகக் கண்காட்சியை ஒட்டி நடக்கும் மாணவர்கள் திறனாய்வுப் போட்டிகளில் ஆயிரக்கணக்கான மாணவர்கள் பங்கேற்பார்கள். மாணவர் மத்தியில் மிகப் பிரபலமான இந்தப் போட்டிகளில் ஏராளமான குழந்தைகளும், கல்லூரி மாணவர்களும் பங்கேற்பது வழக்கம். ஓவியம், கவிதல், கட்டுரைப் போட்டிகள் நடத்தப்பட்டு, புத்தகங்கள் பரிசாக வழங்கப்படுகின்றன.

**குறும்பட விழா:**
திருப்பூர் புத்தகக் கண்காட்சியின் ஒவ்வொரு நாளும் சிறப்பான உலகத் திரைப்படங்கள், தமிழக குறும்படங்கள் திரையிடும் நிகழ்வு சிறப்பு வாய்ந்தது. 2013-ஆம் ஆண்டு முதல் புத்தகக் கண்காட்சி சிறப்பு குறும்படப் போட்டி அறிமுகப்படுத்தப்பட்டது. இதில் வெற்றிபெறுபவர்களுக்கு பணப் பரிசும், சிறப்பு மரியாதையும் அளிக்கப்படும்.

**புகைப்படக் கண்காட்சி:**
2011-ஆம் ஆண்டு சூடாகும் பூமி என்ற தலைப்பிலும், 2012-ஆம் ஆண்டு கானகம் காப்போம் என்ற தலைப்பிலும் நடத்தப்பட்ட புகைப்படக் கண்காட்சி, மக்களிடையே சூழலியல் சாந்த விழிப்புணர்வை பரப்புவதாக அமைந்தன. ஒவ்வோராண்டும் புகைப்படக் கண்காட்சி எதிர்பார்ப்பைத் தூண்டும் விதத்தில் அமைந்திருக்கிறது.

**உடுமலை புத்தகக் கண்காட்சி:**
திருப்பூர் மாவட்டம் முழுவதும் புத்தக வாசிப்பை பரவலாக்கும் முயற்சியில் பின்னல் அறக்கட்டளை ஈடுபட்டுள்ளது. 2012-ஆம் ஆண்டு முதல், உடுமலை புத்தகக் கண்காட்சி தொடங்கியிருக்கிறது. மாநகரப் பகுதியில், சிறு சிறு கண்காட்சிகளையும் இவர்கள் நடத்தி வருகின்றனர்.

## வெளி இணைப்புகள்

*திருப்பூர் புத்தகத் திருவிழா வலைப்பூ 

பகுப்பு:தமிழ்நாட்டில் புத்தகக் கண்காட்சிகள்
கொச்சி இட்டசுக்கேர்சு கேரளா

**கொச்சி இட்டசுக்கேர்சு கேரளா** (ஆங்கிலம்: *Kochi Tuskers Kerala*, மலையாளம்: *കൊച്ചി ടസ്കേഴ്സ് കേരള*) என்பது 2011ஆம் ஆண்டு இந்தியன் பிரீமியர் லீக்கில் விளையாடிய துடுப்பாட்ட அணி ஆகும். இந்த அணி கேரள மாநிலத்தின் கொச்சி நகரத்தை அடிப்படையாகக் கொண்டது. இந்த அணி 2012ஆம் ஆண்டு நடைபெறும் இந்தியப் பிரீமியர் இலீகில் கலந்து கொள்ளவில்லை ஏன் என்றால் அவர்களின் அணி கலைக்கப்பட்டது.
## அணி

## முடிவுகள்
### இந்தியன் பிரீமியர் லீக்கில்

## மேற்கோள்கள்

பகுப்பு:இந்தியன் பிரீமியர் லீக் அணிகள்
வர்மம்

**வர்மம்** அல்லது **அழுத்துமிடம்** (*மர்மம்* எனவும் அறியப்படும்) என்பது மனித உடலிலுள்ள நரம்புகள் அல்லது நரம்பு புள்ளிகள் ஆகும். இந்த அறிவைப் பெற்றிருப்பதன் மூலம் சிகிச்சை அளிக்கவோ அல்லது தற்காப்புக் கலையாகவோ பயன்படுத்தலாம். 

## வர்மம் வரலாறு
thumb|வர்ம புள்ளிகள்

வர்மம் என்ற சொல்லுக்கு ‘உயிர்-ஆற்றல் பற்றிய அறிவியல் எனப்பொருள். இது 5000 ஆண்டு பழமை வாய்ந்த மருத்துவ முறையாகும். இது லெமுரியா கண்டம் எனப்படும் குமரிக் கண்டத்தில் தோன்றிய மருத்துவமாகும். ஆதலால் வர்மமே மருத்துவ முறைகளுக்கு முன்னோடியாக உள்ளது எனக்கூறலாம். ஏனெனில் லெமுரியா கண்டத்திலேயே முதல் உயிர் தோன்றியதாக அறிவியலாளர்கள் சான்று பகர்கின்றனர். லெமுரியர்கள் எனும் தமிழர்கள் நாகரீகத்தின் உச்சத்தி-ருந்த காலக்கட்டத்தில் கடற்கோளால் லெமுரியா எனும் குமரிக்கண்டம் அழிந்துபட, மீதமுள்ள துணிக்கையான குமரி மண்ணில் விட்டுச்செல்லப்பட்ட மருத்துவமே வர்ம மருத்துவமாகும்.

வர்ம மருத்துவ அறிவியல் தமிழ் மொழியிலேயே தோன்றியது. வர்ம மருத்துவமே மிகப்பழமை வாய்ந்த இந்திய முறை மருத்துவமாகும். இது ஆதிசித்தன் சிவனால் தோற்றுவிக்கப்பட்டு, அகத்தியர் மற்றும் போகர் போன்ற சித்தர்களால் வளர்க்கப்பட்டது. பின்னர் பல தமிழ் சான்றோர்களால் மருத்துவமாக கையாளப்பட்டு வந்துள்ளது. இவர்களெல்லாம் வரலாற்றுக்கு முந்தைய காலத்தைச் சார்ந்த லெமுரிய வழித்தோன்றல்களாக வந்த தமிழர்களாவர். தமிழ் பாரம்பரிய மருத்துவமான வர்ம மருத்துவத்தை தமிழர்கள் மருத்துவமாக மட்டுமன்றி, தற்காப்புக் கலையாகவும் பயன்படுத்தி வந்துள்ளனர்.

மனிதன் தாவர, வேதியியல் மற்றும் விலங்கின சரக்குகளை மருத்துவத்திற்கு பயன்படுத்த ஆரம்பித்த காலத்துக்கு முன்னதாகவே, கை விரல்களால் பரிகாரம் தேடிக் கொண்ட ‘கை-மருத்துவம்’வர்மமேயாகும். வர்ம மருத்துவமே மிகப்பழமை வாய்ந்த மருத்துவம் எனக்கூற நமக்கு இதைப்போன்ற பல காரணங்கள் உண்டு. காலப்போக்கில் வர்மமருத்துவமும் பல மூ-கை-தாது-சீவக மருந்துகளை தன்னகத்தே ஏற்றுக்கொண்டு, தனக்கே உரித்தான உறுதியான பல அடிப்படைக் கொள்கைகளையும் தன்னகத்தே ஏற்படுத்திக் கொண்டது. பின்னாட்களில் பல அக மற்றும் புற மருந்துகளை தனதாக்கி ‘வர்ம முறை மருத்துவம்’ எனத்தனித்துவமாக வளர்ந்துள்ளது. இந்திய முறை மருத்துவங்களான சித்தா, ஆயுர்வேதா மருத்துவங்களை காட்டிலும் காலத்தால் தொன்மையானதாகையால் இதுவே ‘முதல் இந்திய மருத்துவம்’ எனக் கணிக்க இடமுண்டு.

மனித உடலில் 108 அழுத்துமிடங்கள் அல்லது வர்மங்கள் உள்ளன. அவை பின்வருமாறு:

சித்த வைத்தியம் வர்மத்தை இவ்வாறு குறிப்பிடுகிறது:

## இவற்றையும் பார்க்க
* வர்மக்கலை

## வெளியிணைப்புகள்
* வர்மம்
அமாசியா

**அமாசியா** (*Amasia*) என்பது எதிர்காலத்தில் ஆசியக் கண்டமும் வட அமெரிக்கக் கண்டமும் மோதி புதிதாக உருவாகவிருப்பதாகக் கருதப்படும் மீப்பெரும் கண்டத்துக்கு வழங்கும் பெயர் ஆகும். ஏற்கனவே யூரேசியா, வட அமெரிக்காவின் கீழே பசிப்பிக் தட்டு தொடர்ச்சியாக நகர்ந்து வருகிறது. இந்த நகர்வு மேலும் தொடர்ந்தால், இவையிரண்டும் மோதும் நிலையை உருவாக்கும். அதே வேளை, அத்திலாந்திக்கின், நடுக்கடல் முகடு காரணமாக, வட அமெரிக்கா மேற்குப் புறமாக தள்ளப்படும். இதனால் எதிர்காலத்தில், அத்திலாந்திக் பெருங்கடல் பசிப்பிக் பெருங்கடலை விடப் பெரியதாக வரலாம். சைபீரியாவில், யூரேசியத் தட்டுக்கும் வட அமெரிக்கத் தட்டுக்கும் இடைப்பட்ட எல்லை மில்லியன் ஆண்டுகளாக நிலையாக இருந்து வருகிறது. மேற்கண்ட காரணங்களினால், வட அமெரிக்காவும் ஆசியாவும் இணைந்து ஒரு மீப்பெருங்கண்டமாக உருவாகும் எனக் கருதப்படுகிறது.

## மேற்கோள்கள்

பகுப்பு:மீப்பெரும் கண்டங்கள்
வேடிக்கை விளையாட்டு

ஆங்காங்கே முளைத்து வளரும் புல் பூண்டுகளில் ஒளிந்துள்ள சில மர்மங்கள்ளைக் கண்டறிந்து விளையாடி மகிழ்வது **வேடிக்கை விளையாட்டு**.

## கண்டறிபவை
;நெய்த்தக்காளி
:இதன் காய்களைப் பறித்து தன் நெற்றியில் குட்டுவர். அது 'சொடக்' என்று வெடிக்கும்.
;அம்மாம் பச்சரிசி நெற்று
:இதனை வாய் எச்சிலில் ஈரமாக்குவர். அது 'சொடக்' என்று வெடிக்கும்.
;முறுக்கம்புல் (பன்னிமுறைச்சான் புல்)
:இந்தப் புல்லின் நுனியில் பூத்துக் காய்திருக்கும் கொத்தைப் பறித்து வாய் எச்சிலால் ஈரமாக்குவர். அது தன் முறுக்கை உடைத்துக்கொண்டு தானே இரண்டு மூன்று சுற்றுகள் சுற்றும்.
;கருவேலங்காய் நெற்று
:இந்த நெற்றைப் பொறுக்கி இரண்டிரண்டு விதையுள்ள துண்டுகளாக நறுக்கி, அவற்றின் நடுப்பகுதியில் கட்டிச் சரமாக்கி, கணுக்காலில் கட்டிக்கொண்டு 'சல் சல்' என்னும் ஒலி வருமாறு நடப்பர்.
;வாகை நெற்று
:வாகை நெற்றுகளைப் பொறுக்கி ஊசியால் நூலில் கோத்து, இடுப்பிலும், கழுத்திலும் அணிந்துகொண்டு அசைந்தாடி நடப்பர். அப்போது அது 'சல சல' என்று ஒலிக்கும்.
;அழிஞ்சில் கொட்டை
:அழிஞ்சில் பழத்தைத் தின்ற பின்னர் அதன் நடுவில் உள்ள அழிஞ்சில்-கொட்டையை வழுக்கு முனையில் துளை உண்டாகும்படி தேய்த்து வாயில் வைத்துப் புல்லாங்குழல் துளையில் ஊதுவது போல ஊதியும், பண்ணிசை கூட்டியும் மகிழ்வர்.
;ஈந்திலை முள்
:ஈந்திலை வேப்பிலை அளவு இருக்கும். இலையின் நுனியில் கூர்மையான முள் இருக்கும். அவற்றில் பத்திருபது இலைகளைப் பறித்து மார்பு, வயிறு, கை, கால் போன்ற இடங்களில் அலகு போல் குத்தித் தொங்கும்படி செய்து பிறருக்குக் காட்டி மகிழ்வர்.
;வாழைமட்டை சுடக்கான்
:வாழைமட்டையை மூவிரல் அளவு அகலமுள்ளதாகச் சீவி எடுத்து, உட்புறமாக இரண்டாக மடித்து, ஒவ்வொன்றையும் வெளிப்புறமாக இரண்டாக மடித்து, நடுவில் உட்புறமாக மடிந்துள்ள பகுதியை ஒரு கையில் பிடித்துக்கொண்டு, மற்றொரு கையால் வெளிப்புறம் மடிந்து தொங்கும் பகுதியை விரைவாக உருவி மேலே இணையச் செய்தால் 'டப்' என்னும் ஒலி தோன்றும். கேட்டு மகிழ்வர்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், தமிழ்நாட்டு விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954	
*இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
*கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982. 
*கே.வி.ராமச்சந்திரன், (தமிழாக்கம், மூலம் எஸ்.கே.கோவிந்தராஜுலு & திருமதி டி.ஜே.ஜோசப்) பொழுதுபோக்கு விளையாட்டுகள், சென்னை அருணோதயம் வெளியீடு, 1959 
*மு.வை அரவிந்தன், தமிழக நாட்டுப்பாடல்கள், சென்னை பாரிநிலையம் வெளியீடு, 1977
*டாக்டர் அ.பிச்சை, தமிழர் பண்பாட்டில் விளையாட்டுகள், உலகத் திழாராய்ச்சி நிறுவனர் வெளியீடு, 1983

பகுப்பு:தமிழர் விளையாட்டுகள்
அக்குளுத்தல்

**அக்குளுத்தல்** என்பது சங்ககால காதலர் விளையாட்டுகளில் ஒன்று. 

## கலித்தொகைப் பாடல் சொல்லும் செய்தி
குறளன் ஒருவன் கூனிமேல் காதல் கொள்கிறான். தன் காதலை வெளிப்படுத்துகிறான். கூனி குறளனை இழிவாகப் பேசுகிறாள். குறளன் "உன்மேல் உயிரையே வைத்திருக்கிறேன்" என்கிறான். 

அப்போது சொல்கிறான்: நெஞ்சோடு நெஞ்சு புல்லினால் (தழுவினால்) இன்பம் ஊறும். ஆனால் அது முடிவில்லை. பின்புறமாக அக்குளுத்துப் புல்லவும் முடியவில்லை. (அக்குளுத்துப் புல்லல் = இரண்டு அள்ளைகளையும் பிடித்துக் கிச்சு கிச்சு செய்தல்). "உன் பக்கத்தில் (அள்ளைப் பக்கம்) நின்று புல்ல இடம் தருக" என்று சொல்லிக் கெஞ்சுகிறான். 

அண்மைய கால விளையாட்டுகளில் பருப்பு கடை விளையாட்டில் குழந்தைகளைக் கிச்சு கிச்சு செய்து விளையாடும் பழக்கம் உள்ளது.

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
அலவன் ஆட்டல்

வளையில் இருக்கும் நண்டுகளை வெளியில் வரச்செய்து அவை நடந்தோடுவதை வேடிக்கை பார்த்து மகிழ்தல் சங்ககாலப் பருவப்பெண்களின் விளையாட்டுகளில் ஒன்று. 

கடற்கரை மணலில் சிற்றில் புனந்து விளையாடிய மகளிர் ஆயம், தம் தழையாடை குலுங்க ஓடி, தாழை மரத்து அடியிலிருந்து கடலலை அடித்துவந்து தள்ளிய செந்நண்டுகள் ஓடுவதை வேடிக்கை பார்ப்பார்களாம். 

கடற்கரை மணலில் ஓரை விளையாடும் மகளிரைக் கண்டு அஞ்சி ஈர நண்டு கடலுக்குள் ஓடிவிடுமாம்.

முள்ளி வேரைக் கையில் வைத்துக்கொண்டு சங்ககால மகளிர் காதலனுடன் களவன் வகை நண்டை ஓடியாடச் செய்து வேடிக்கைப் பார்ப்பார்களாம். 

## இவற்றையும் பார்க்க
: சங்ககால விளையாட்டுகள்
## அடிக்குறிப்பு

பகுப்பு:தமிழர் விளையாட்டுகள்
பகுப்பு:சங்ககால விளையாட்டுகள்
வில்லுக்குச்சி

**வில்லுக்குச்சி** என்பது ஒரு சிறுவர் விளையாட்டு. கருவேலங் குச்சியை வளைத்துச் செய்த வில்லையும் கதிர் அறுத்த சோளத்தட்டை அம்பையும் பயன்படுத்தி நிறுத்திவைத்த சோளத்தட்டைகளை எய்து வீழ்த்தி விளையாடுவர். அதிக தட்டைகளை வீழ்த்தியவர் வென்றவராகக் கருதப்படுவார்.

## இவற்றையும் பார்க்க
:தமிழர் விளையாட்டுகள் (அண்மைய காலம்)
## கருவிநூல்
:இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
வளவு

thumb|180px|வளவு
**வளவு** என்பது பழந்தமிழக நகரமைப்பில் பல வீடுகள் சுற்றி இருக்க நடுவில் ஒரு வட்ட அல்லது செவ்வக அமைப்பை கொண்ட வெற்று பகுதியாகும். இவ்வளவை சுற்றியுள்ள வீடுகளில் பெரும்பாலும் ஒரே சமூகத்தினரே இருப்பர். அச்சமூக மக்களின் சடங்குகள் கேளிக்கைகள் போன்ற நிகழ்ச்சிகளும் இவ்வளவிலேயே நடைபெறும். தற்போதும் தென்காசி நகர் பகுதிகளில் இதை போல் வீடுகள் சுற்றி அமைந்த வளவுகளை பார்க்கலாம்.

பகுப்பு:தமிழர் கட்டிடக்கலை
இரண்டாம் சூரியவர்மன்

**இரண்டாம் சூரியவர்மன்** (*Suryavarman II* ([Khmer]) (இறப்புக்குப் பின்னர்: **பரமவிஷ்ணுலோகன்**) கெமர் பேரரசை கிபி 1113 முதல் கிபி 1150 வரை ஆண்ட பேரரசர். இவர் கம்போடியாவில் உள்ள அங்கோர் வாட் என்ற பெருமாள் கோயிலைக் கட்டியவர். இது உலகின் மிகப் பெரும் கோயிலாகக் கருதப்படுகிறது. இவருடைய கட்டிடக் கலை, படையெடுப்புகள், சிறந்த அரசாங்கம் முதலியவற்றிற்காக இவரைக் கெமர் பேரரசின் சிறந்த அரசராக வரலாற்று ஆய்வாளர்கள் கருதுகிறார்கள்.

இந்த மன்னன் ஆட்சியில் தலைநகராக அமைந்த இடம் யசோதரபுரம் ஆகும். மிக நீண்ட, பரந்த நிலப்பிரதேசம் இவன் ஆளுகையில் இருந்தது. வடக்கே சம்பா, கிழக்குக் கடற்பிரதேசம், மேற்கு பகோன் , பர்மா, தெற்கு மலாய் தீபகற்பம் ஆகியவற்றைத் தன் கட்டுப்பாட்டில் வைத்திருந்திருக்கின்றான். இறந்த பின் பரமவிஷ்ணுலோகன் என்று பெயர் சூட்டப்பட்டுச் சிறப்பிக்கப்பட்டிருக்கின்றான்.

## உசாத்துணைகள்

* Briggs, Lawrence Palmer. *The Ancient Khmer Empire.* Transactions of the American Philosophical Society, Volume 41, Part 1. 1951
* Higham, Charles. *The Civilization of Angkor*. University of California Press. 2001
* Vickery, Michael, *The Reign of Suryavarman II. and Royal Factionalism at Angkor*. Journal of Southeast Asian Studies, 16 (1985) 2: 226-244.

பகுப்பு:கம்போடிய அரசர்கள்
பகுப்பு:கம்போடிய வரலாறு
பறவைக் காவடி

**பறவைக் காவடி** என்பது, இந்து சமய வழிபாடு தொடர்பான காவடி எடுத்தலில் ஒரு வகை ஆகும். பெரும்பாலும் முருக வழிபாட்டுடன் தொடர்புடைய இவ்வகைக் காவடி எடுத்தலில், உடலின் பல்வேறு பகுதிகளில் வளைந்த வெள்ளி ஊசிகளைக் குத்தி அவற்றுடன் இணைக்கப்பட்ட கயிறுகளின் மூலம் காவடி எடுப்பவரை, சில்லுகள் பொருத்தப்பட்ட வண்டிகளில் கட்டப்பட்ட உயர்ந்த அமைப்புக்களிலிருந்து முகம் கீழிருக்கும்படி படுக்கை நிலையில் தொங்கவிட்டபடி ஊர்வலமாகக் கொண்டு செல்வர்.

பகுப்பு:தமிழர் சமயங்கள்
பகுப்பு:கௌமாரம்
அன்புப்போர்

காதலர்களிடையே ஊடல் காலத்தில் தோன்றும் சொற்போரை அன்புப் போர் எனக் குறிப்பிடுகிறோம். 

சங்கப்பாடல் ஒன்றில்  
:குறும்பூழ்ப்போர், 
:ஈகைப்போர், 
:பார்வைப்போர், 
:ஒட்டியப்போர் 
என்னும் தொடர்கள் வருகின்றன. 

கணவன் பரத்தையிடமிருந்து மனைவியிடம் வருகிறான். 
ஊடல் நிகழ்கிறது. 

நில் ஆங்கு, நில் ஆங்கு, இவர்தரல் (வராதே) அவள் வீடு என நினைத்தாயா – மனைவி. 
குறும்பூழ்ப் போர் கண்டுவந்தேன். வேறு யாதும் அறியேன் – கணவன். 
நீ அவளுக்கு உன்னைத் தந்து ஈகைப்போர் நடத்தியதை அறிவேன் – மனைவி. 
நீயும் அவளும் ஆண்யானையும் பெண்யானையும் விளையாடும் பார்வைப்போர் நடத்தியது எனக்குத் தெரியும் – மேலும் மனைவி.
அவள் கன்னத்தில் ஒட்டியப்போர் விளையாடிவிட்டு உன் உதடுகளைத் துடைத்துக்கொண்டு வந்திருப்பதும் தெரிகிறது – தொடர்ந்து மனைவி. 

இவற்றைக் காதலர் விளையாட்டு எனலாம்.
## இவற்றையும் பார்க்க
சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
பகுப்பு:சங்க காலப் பண்பாடு
சோதனைச்சாவடி

**சோதனைச்சாவடி** (*Border Checkpoint*) என்பது பொதுவாக  இருவேறு நாடுகள் அல்லது மாநிலங்கள் ஆட்சிப்பகுதியின் எல்லையில் உள்ள தணிக்கை அமைப்பாகும். இங்கு பயணிகள் மற்றும்/அல்லது பொருட்கள் ஆய்வு செய்யப்படும். பொதுவாக ஒரு நாட்டின் எல்லை பகுதியில் நுழைய தேவைப்படும் அங்கீகரிப்பு இங்கு ஆய்வு செய்யப்படுகிறது. எல்லை அணுகல் பொதுவாக  குறிப்பிட்ட எண்ணிக்கையிலான சோதனைச்சாவடிகள் மூலம் கட்டுப்படுத்தப்படுகிறது. இதில் உள்நாட்டு பாதுகாப்பு மற்றும் சுங்கவரி ஆகியனவும் அடங்கும்.
## சோதனைச்சாவடி வகைகள்
* கலால்வரி சோதனைச்சாவடி 
* வணிகவரி சோதனைச்சாவடி 
* வனத்துறை சோதனைச்சாவடி
* சாலைவரி சோதனைச்சாவடி 

## நான்கு வழிச்சாலை சுங்கவரி
இந்தியாவில்  தேசிய நெடுஞ்சாலைகள்  தங்க நாற்கரச் சாலைத் திட்டம் அதிவிரைவுச்சாலைகளாக மேம்படுத்தப்பட்டபோது, வாகனங்களுக்கு சுங்கவரி விதிக்கப்பட்டது.

பகுப்பு:சாலைப் போக்குவரத்து
பகுப்பு:எல்லைக்கோடுகள்
பஞ்சென் லாமா

**பஞ்சென் லாமா ** (*Panchen Lama*,  ), அல்லது **பஞ்சென் எர்தேனி ** (*Panchen Erdeni*,  ), திபெத்திய பௌத்த மதத்தின் கெலுக்பா பரம்பரையில்  தலாய் லாமாவிற்கு அடுத்து இரண்டாமிடத்தில் உள்ள உயரிய பௌத்த ஆசான் (லாமா) ஆவார்.  கெலுக்பா பரம்பரையினரே 16வது நூற்றாண்டிலிருந்து 1959இல் திபெத்தியப் புரட்சி வரையிலும் மேற்கு திபெத்தை ஆண்டவர்களாவர். தற்போதைய  (பதினொன்றாவது) பஞ்சென் லாமா  குறித்து சர்ச்சை நிலவுகிறது; சீன மக்கள் குடியரசு அரசு *கியான்சைன் நோர்பு* என்பவரை பஞ்சென் லாமாவாக அறிவிக்க 14வது தலாய் லாமா மே 14, 1995இல் *கெதுன் சோக்கைல் நியிமா* என அறிவித்துள்ளார். ஆறு அகவையரான நியிமா அறிவிக்கப்பட்ட சில நாட்களிலேயே பொதுமக்கள் பார்வையிலிருந்து காணாமல் போனார்.  சீன அரசு  அதிகாரிகள் இவரை மற்றவர்கள் திபெத்திற்கு வெளியே கூட்டிச்செல்லாதிருக்க தனது பாதுகாவலில் வைத்துள்ளதாக கூறுகின்றனர்.  திபெத்தியர்களும் மனித உரிமைக் குழுக்களும் இவரது விடுதலையைக் கோரிப் போராடி வருகின்றனர்.

## மேற்கோள்கள்

## உசாத்துணைகள்
*Goldstein, Melvyn C. *A History of Modern Tibet, 1913-1951: The Demise of the Lamaist State* (1989) University of California Press. 
*Goldstein, Melvyn C. *The Snow Lion and the Dragon: China, Tibet, and the Dalai Lama* (1997) University of California Press. 
*Kapstein, Matthew T. (2006). *The Tibetans*. Blackwell Publishing. Oxford, U.K. .
*Stein, Rolf Alfred. *Tibetan Civilization* (1972) Stanford University Press. 

## வெளியிணைப்புகள்

*பஞ்சென் லாமாவை விடுதலை செய், பஞ்சென் லாமாவின் விடுதலையைக் கோரி போராட்ட வலைத்தளம்
*திபெத்திய சமூகம்,ஐக்கிய இராச்சியம் - பஞ்சென் லாமா குறித்தப் பின்னணி   http://www.tibet-society.org.uk/ இலிருந்து
*சீனா திபெத்தாலஜி எண். 03, சீன அரசின் பஞ்சென் லாமா அவதாரத்தின் தேடல் முயற்சிகளையும் பிற விளக்கங்களையும் தருகின்ற http://www.tibet.cn/ வலைத்தளத்தில் உள்ள தொடர் கட்டுரைகள்:
**முகவுரை 
**திபெத்திய பௌத்ததில் ''வாழும் புத்தர்களாக'' அவதார முறைமை மற்றும் நடுவண் அரசுகளால் நிர்வகிக்கப்படுதல் 
**புதிய வரலாற்று நிலையில் பதினொன்றாவது பஞ்சென் லாமாத் தேடலின் வெற்றியும்   உறுதிப்படுத்தலும் 
*திபெத்தின் காணாமல் போன சமய வழிகாட்டி,  பிபிசி செய்தியின் மே 2005ஆம் ஆண்டு கட்டுரை
*திபெத்தின் 11வது பஞ்சென் லாமா , கெதுன் சோக்கைல் நியிமா குறித்த வலைத்தளம்
*பஞ்சென் லாமா இப்போது எப்படி இருபார் - புகைப்படங்கள்
பகுப்பு:திபெத்து
பகுப்பு:திபெத்திய வரலாறு
பகுப்பு:திபெத்திய பௌத்தம்
வேசரம்

**வேசரம்** என்பது இந்திய இந்துக் கோயிற் கட்டடக் கலையமைப்பின் ஒரு பிரிவாகும். பொதுவாக இந்திய இந்துக் கட்டடக் கலைப்பாணிகளை நாகரம், வேசரம், திராவிடம் என்றும், தனியாக பல்வேறு கலைப் பாணிகளாக வகுத்துக் காட்டுவர். 

வேசர கலைப் பாணியில் அமைந்த கட்டுமானங்கள் பொதுவாக விந்திய மலைக்கும் துங்கபத்திரை நதிக்கும் இடையிலமைந்த நிலப்பகுதியிலேயே காணப்படும் என்று சிற்ப சாஸ்திர நூல்கள், ஆகமங்கள் என்பன குறிப்பிடுகின்ற போதிலும் அவற்றைப் பொதுவாக கர்நாடகத்து கட்டுமானங்களிலேயே காணமுடிகின்றது.

முற்காலத்து வாதாபிச் சாளுக்கியரின் கட்டடக் கலையினை மூலமாகக் கொண்டதாக இது அமைகின்றது. ஐகொளே, வாதாபி, பட்டதகல், ஆலம்பூர் ஆகிய நகரங்களில் கி.பி ஏழாம், எட்டாம் நூற்றாண்டுகளைச் சேர்ந்த கற்றளிகள் பல அமையப்பெற்றுள்ளன. அவை நாகர, திராவிட மரபற்குரியவை. ஆனால், கல்யாணிச் சாளுக்கியரின் கட்டுமானங்கள் வேசர மரபிற்குரியன. அவற்றிலே நாகர கலைப்பாணி அருகிச் செல்லும் பாங்கினையும், திராவிட கலைப்பாணியின் மிளிரலையும் காணலாம்.

*குக்கனூர் கல்லேஸ்வரம்
*லக்குண்டி சமணக் கோயில்
*சௌத்தம்பூர் முக்தேஸ்வரம்
*லக்குண்டிக் காசி விஸ்வேஸ்வரம்
*இட்டகி மகாதேவர் ஆலயம்
*குருவட்டி மல்லிகார்ச்சுனர் கோயில் முதலனவை குறிப்பிடத்தக்கவை.

## ஆதாரங்கள்


பகுப்பு:கோயில் கட்டிடக்கலை
பகுப்பு:இந்துக் கோயில் கட்டிடக்கலை
டைம்ஸ் நவ்

**டைம்ஸ் நௌவ்** மும்பையில் அமைந்துள்ள 24 மணிநேர ஆங்கிலச் செய்தித் தொலைக்காட்சியாகும். இது தெற்காசிய பிராந்தியத்தில் முதன்மையாக ஒளிபரப்புகிறது. இத் தொலைக்காட்சி 2006 ஆம் ஆண்டு பென்னெட், கோல்மன் & கோ.லிமிடெட்., தி டைம்ஸ் ஆஃப் இந்தியாவின் வெளியீட்டாளர்கள் மற்றும் ராய்ட்டர்ஸ் ஆகியோரின் கூட்டு முயற்சியில் ஆரம்பிக்கப்பட்டது. அர்னா கோசுவாமி தலைமை செய்தி ஆசிரியர் ஆவார். சுனில் லல்லா தலைமை நிர்வாக அதிகாரி ஆவார்.

## மேற்கோள்கள்

பகுப்பு:இந்தியத் தொலைக்காட்சி நிறுவனங்கள்
பகுப்பு:2006 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ஊன்றித் தாண்டல் (சங்ககால விளையாட்டு)

**ஊன்றித் தாண்டல்** (*pole vault*) இக்கால உலக விளையாட்டுகளில் ஒன்று. சங்ககாலத்தில் குன்றக் குறவர்களின் சிறுவர்கள் இது போன்று விளையாடியிருக்கிறார்கள். 

மந்தி தன் வயிற்றில் குட்டியைப் பற்றிக்கொண்டு, மூங்கில் நுனியைப் பற்றி விசிந்தாடித் தவ்வுவது கண்ட குன்றத்துக் குறவரின் புதல்வர்கள் தாமும் மூங்கில் கொம்பைப் பற்றி விசிந்து ஆடி, வெற்றி கண்டு, அந்த வெற்றியை வெளிப்படுத்தக் கைகொட்டி மகிழ்ந்தார்களாம்.

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
பண்ணை (விளையாட்டு)

மகளிர் நீரில் பாயும்  விளையாட்டுக்குப் **பண்ணை** என்று பெயர். 

சங்க காலத்தில் ஆற்றங்கரையிலிருந்து மருத மரத்தில் ஏறி ஒருத்தி பண்ணை பாய்ந்தாளாம். 
அது வானத்திலிருந்து நிலத்துக்கு மயில் தன் தோகையை விரித்துக்கொண்டு இறங்குவது போல இருந்ததாம். 
அவள் அணிந்திருந்த அணிகலன்கள் மயிலின் தோகையிலிருந்த வண்ணப்புள்ளிகள் போல நிழலொளி தந்தனவாம். 

மரந்தை என்னும் ஊரில் சங்க கால மகளிர் கடலில் பாய்ந்து விளையாடினர். அப்போது அவர்கள் அணிந்திருந்த பூக்கள் கடலலையில் மிதந்துவந்தன. 

## கம்பர் காட்டும் பண்ணை விளையாட்டு
இராமன், இலக்குவன், விசுவாமித்திரன்  மூவரும் மிதிலை நோக்கிச் சென்றுகொண்டிருந்தனர். அப்போது அவர்கள் மகளிர் பந்து, பண்ணை ஆகிய விளையாட்டுகள் விளையாடுவதைப் பார்த்துக்கொண்டே சென்றனர் என்று கம்பர் குறிப்பிடுகிறார். 
 
பண்ணை என்பது மகளிர் ஆடும் ஒருவகை விளையாட்டு. பண்ணை ஆடும் மகளிர் கையில் கடகம், காதில் குழை, முலையில் பூண், மார்பில் ஆரம்,  இடையில் நூலாடை, அதனைக் கட்டும் வடகம் என்னும் ஒட்டியாணம் ஆகியவற்றை அணிந்திருப்பர். யாழிசை எழுப்புவோரின் பண்ணிசைக்கு ஏற்ப, பளிங்கால் ஆன சூதாட்ட நாய்க் கற்களைப் பந்தாடுவது போல் தூக்கிப் போட்டுப் பிடித்து விளையாடுவர். உள்ளங்கையில் நாய்க்கல் இருக்கும்போது அது சிவப்பாகத் தோன்றும். இப்படி விளையாடுவோரைப் பார்த்துக்கொண்டே மூவரும் மிதிலை நகரத் தெருவில் சென்றனர். 

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
சங்ககால உடல்வித்தை விளையாட்டுகள்

சங்க இலக்கியங்களில் குறிப்பிடப்பட்டுள்ள உடல்வித்தை விளையாட்டுகள் பல.

## கயிறூர் பாணி
கயிற்றில் ஏறி ஆடும் ஆட்டத்தைச் சங்கப்பாடல் கயிறு ஊர் பாணி எனக் குறிப்பிடுகிறது. 

வியலூர் விழாவில் இது நடைபெற்றது. 
மயில் ஒன்று மாம்பழத்தை உண்ணும்போது அது சுனையில் உதிர்ந்துவிட்டதாம். அந்தச் சுனைக்கு இறங்கிய மயில் அந்த நீரைப் பருகிற்றாம். அந்த நீரில் பழுத்த மிளகு, பலா ஆகியனவும் விழுந்து ஊறிக் கள்ளாக ஊறிக் கிடந்ததாம். எனவே மயில் தள்ளாடித் தள்ளாடி நடந்ததாம். இது இன்னிசை முழக்கத்துடன் ஆடுமகள் கயிற்றில் ஏறி, வியலூர் விழாவில், ஆடுவது போல இருந்ததாம். 

## சென்னியர் ஆடல்
வையை ஆற்றில் நீராடிய மகளிர் இசைக் கருவிகள் முழங்க ஒருவர் தலைமேல் ஒருவராக நின்று வித்தைக்  காட்டி விளையாடியிருக்கிறார்கள்.
## வெறியுறு நுடக்கம்
சேரநாட்டில் விளையாட்டுக் காட்டிய மகளிர் பனந்தோப்பில் பலவகையாக நடந்து காட்டியும், உடம்பை வளைத்து ஒசிந்து காட்டியும், வளைந்தாடியும் பலவகையாக வேடிக்கை காட்டியிருக்கிறார்கள். 
## விசும்பமர் ஆடல்
மதுரையில் திருமண வீடு ஒன்றில் கொண்டிமகளிர் விளக்கொளியில் விளையாட்டுக் காட்டினர். விளக்கொளி படாத இருளில் அவர்களின் கால்கள் இருந்ததால் அவர்களது ஆட்டம் விசும்பில் ஆடுவதுப்  போல இருந்தது. 

## இவற்றையும் பார்க்க
*சங்ககால விளையாட்டுகள்
## அடிக்குறிப்பு

பகுப்பு:சங்ககால விளையாட்டுகள்
உழலை

**உழலை** என்பது சங்ககால விளையாட்டுகளில் ஒன்று. இது இக்காலத்தில் கறலாக்கட்டை சுற்றுவது போன்றது. 

மாட்டுத் தொழுவங்களின் வாயிலில் உழலை மரம் போடப்பட்டிருக்கும். வீட்டு நிலைப்  போல இரண்டு கம்பங்கள் நடப்பட்டிருக்கும். அவற்றில் உள்ள துளைகளில் நான்கைந்து அங்குலப் பருமனுள்ள மூங்கில் மரங்கள் சுமார் ஒன்றரை அடி இடைவெளியில் செருகப்பட்டிருக்கும். மாடுகள் உள்ளே செல்லவும், வெளியே வரவும் ஒரு பக்கத்தில் உள்ள துளைகளிலிருந்து அந்த மரங்களைக் கழற்றி ஒரு பக்கமாக ஒதுக்கிவிடுவர். இதுதான் உழலைமரம். 

ஏறுதழுவல் விளையாட்டின்போது ஒரு காளை தன்னைத் தழுவிய ஆயனைக்  கொம்பால் உழலைமரம் போலக் குத்திச் சுழற்றியதாம்.
உழலைமரம் போலக் காளைத்  தன் கொம்பில் சுழற்றியதாகக் கூறப்படும் செய்தி சிலம்ப விளையாட்டில் கம்பு சுழற்றுவது போலப் பெரிய மரங்களைத் தூக்கிச் சுழற்றுவதைக் காட்டுகிறது. 

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
ஆங்கிலேய-மைசூர்ப் போர்கள்

**ஆங்கிலேய-மைசூர்ப் போர்கள்** அல்லது **ஆங்கில-மைசூர்ப் போர்கள்** (*Anglo-Mysore Wars*) என்பன 18ம் நூற்றாண்டின் இறுதிப் பகுதியில் இந்தியாவில் பிரித்தானிய கிழக்கிந்திய நிறுவனத்துக்கும் மைசூர் அரசுக்கும் இடையே நடைபெற்ற நான்கு போர்களைக் குறிக்கிறது. இப்போர்கள் தென்னிந்தியாவில் பிரித்தானிய ஆதிக்கத்தை நிறுவுவதில் பெரும்பங்காற்றின.

இப்போர்களில் மைசூர் அரசுக்கு ஐதர் அலியும் பின் அவரது மகன் திப்பு சுல்தானும் தலைமை தாங்கினர். சென்னை மாகாணத்தின் கிழக்கிந்தியக் கம்பனிப் படைகள் அவர்களை எதிர்த்துப் போரிட்டன. முதலாம் ஆங்கிலேய மைசூர் போரில் ஐதர் அலி வெற்றி பெற்று முடிவுகள் அவருக்கு சாதகமாக முடிந்தன. 

இரண்டாம் போர் இரு தரப்புக்கும் வெற்றியின்றி சமநிலையில் முடிவடைந்தது. 

மூன்றாம் போரும் நான்காம் போரும் ஆங்கிலேய வெற்றியில் முடிவடைந்தன. 

நான்காம் போரில்  திப்பு சுல்தான் கொல்லப்பட்டார். மைசூர் அரசின் பெரும்பாலான பகுதிகள் சென்னை மாகாணம் மற்றும் ஆங்கிலேயக் கூட்டணியில் இடம் பெற்ற ஐதராபாத் நிசாம், மராத்தியர்கள் ஆகியோரது கட்டுப்பாட்டில் வந்தன. மைசூர் நகரும் அதன் சுற்றுப்புறப் பகுதிகள் சில மற்றும் உடையார் வம்சத்தைச் சேர்ந்த அரசரிடம் ஒப்படைக்கப்பட்டன.

## இதனையும் காண்க
* கர்நாடகப் போர்கள்
* முதலாம் ஆங்கிலேய மைசூர் போர்
* இரண்டாவது ஆங்கிலேய மைசூர் போர்
* மூன்றாவது ஆங்கில மைசூர் போர்
* நான்காம் ஆங்கிலேய மைசூர் போர்
* இந்தியாவில் கம்பெனி ஆட்சி

## 18ம் நூற்றாண்டில் தென்னிந்தியா

Image:Anglo-Mysore War 1 and 2.png|முதல் மற்றும் இரண்டாம் போர்கள்
Image:Anglo-Mysore War 3.png|மூன்றாம் போர்
Image:1793 Faden Wall Map of India - Geographicus - India-faden-1793.jpg|1793 இல் தென்னிந்திய நிலவரம்
Image:1800 Faden Rennell Wall Map of India - Geographicus - India-faden-1795.jpg|1800 இல் தென்னிந்திய நிலவரம்
Image:Anglo-Mysore War 4.png|நான்காம் போர்


## மேற்கோள்கள்


பகுப்பு:ஆங்கிலேய-மைசூர்ப் போர்கள்
பகுப்பு:18 ஆம் நூற்றாண்டில் இந்தியா
பிணையூபம்

**பிணையூபம்** என்னும் விளையாட்டு இக்காலத்தில் சாரணச் சிறுவர் செய்து காட்டும் பிரமிட் விளையாட்டைப் போன்றது. 

சங்ககால அரசன் தலையாலங்கானத்துச் செருவென்ற பாண்டியன் நெடுஞ்செழியன் குற்றாலப் பகுதியை வென்றான். அந்த வெற்றிக்களத்தில் பிணையூபம் எழுந்து ஆடிய செய்தி கூறப்படுகிறது. 
## இவற்றையும் பார்க்க
*சங்ககால விளையாட்டுகள்
*யூபம் (தூண்)

## அடிக்குறிப்பு

பகுப்பு:சங்ககால விளையாட்டுகள்
பழனிசெட்டிபட்டி அணை

**பழனிசெட்டிபட்டி அணை** என்பது தமிழ்நாட்டிலுள்ள தேனி மாவட்டம் பழனிசெட்டிபட்டியின் கிழக்குப் பகுதியில் செல்லும் முல்லைப் பெரியாற்றின் குறுக்காக கட்டப்பட்டுள்ள ஒரு தடுப்பணை ஆகும். பழனியப்பன் செட்டியார் என்பவரால் கட்டப்பட்டுள்ள இந்த அணையின் மேற்பகுதியில், பழனிசெட்டிபட்டி பகுதியிலுள்ள விவசாய நிலங்களுக்குத் தேவையான நீரைக் கொண்டு செல்வதற்கான வாய்க்கால் ஒன்று உள்ளது. ஆங்கிலேயர் ஆட்சிக்காலத்தில் இந்த அணையைக் கட்டுவித்த பழனியப்பன் செட்டியார் குடும்பத்தினருக்கு இந்த அணையிலிருந்து தேவையான நீரை எடுத்துக் கொள்ளவும், அணையைப் பராமரிக்கும் பொறுப்பும் செப்புப் பட்டயமாக எழுதி வழங்கப்பட்டு இருப்பதாக பழனியப்பன் செட்டியார் வாரிசுகள் தெரிவிக்கின்றனர். மேலும் இந்த அணையைச் சுற்றியுள்ள பகுதிகளையும் இந்தக் குடும்பத்தினருக்கு வழங்கியதாகவும் அவர்கள் தெரிவிக்கின்றனர். இதனால் விவசாய நிலங்களுக்குத் தேவையான தண்ணீரை பழனியப்பன் செட்டியார் வாரிசுகளால் அமைக்கப்பட்டுள்ள பழனியப்பா பாசன பரிபாலன சபை எனும் அமைப்பால் நீர்ப்பாசனத்திற்கான வாய்க்கால்கள், தடுப்பணைகள், மதகுகள் போன்றவை அமைக்கப்பட்டு அவர்களாலேயே நிர்வகிக்கப்பட்டு வருகிறது. இந்த அணையின் மேற்பகுதியில் சில உள்ளாட்சி அமைப்புகளுக்கான குடிநீரேற்று நிலையங்கள் அமைக்கப்பட்டுள்ளன.

## நீர்ப்பாசனத்திற்கான வாய்க்கால்கள்

விவசாய நிலங்களுக்கு நீர் அளிக்கும் பொறுப்பு தமிழ்நாடு அரசின் பொதுப்பணித்துறையின் கீழ் இருந்தாலும், இந்த ஊரில் பழனியப்பா பாசன பரிபாலன சபை எனும் அமைப்பின் நிர்வாகத்தின் கீழ் உள்ளது. பழனிசெட்டிபட்டி அணையின் மேல் பகுதியில் பிரிக்கப்படும் வாய்க்கால் வழியாக கொண்டு செல்லப்படும் தண்ணீர் முதலில் மணல்வாரி என அழைக்கப்படும் பகுதியில் தடுக்கப்பட்டு அதிலிருந்து தண்ணீரின் ஒரு பகுதி பிரிக்கப்படுகிறது. இந்தத் தண்ணீர் மதகுகள் வழியாகக் கீழ்பகுதிக்குக் கொண்டு வரப்படுகிறது. இப்பகுதியிலுள்ள வாய்க்காலில் சலவைத் தொழிலாளர்கள் சலவை செய்வதற்கான வசதிகள் செய்யப்பட்டுள்ளன. இந்த மணல்வாரியிலிருந்து பிரிந்து வரும் நீர் சிறிய அருவி போல் கீழே விழுகிறது. இது பார்க்க அழகாக இருப்பதுடன், குளிப்பதற்கும் வசதியுடையதாக இருக்கிறது. மணல்வாரிப் பகுதிக்கு அடுத்ததாக முருகிப் பகுதி என அழைக்கப்படும் இடத்தில் ஒரு தடுப்பணை கட்டி அங்கிருந்து வயல்களுக்குத் தேவையான நீர் கொண்டு செல்லும் வாய்க்காலுக்குச் செல்வதற்கேற்றவாறு மதகுகள் அமைக்கப்பட்டுள்ளன. 

## குடிநீரேற்று நிலையங்கள்

இந்த அணையின் மேற்பகுதியில் தேனி - அல்லிநகரம் நகராட்சிக்கான இயல்நீர் குடிநீரேற்று நிலையம் உள்ளது. இந்தக் குடிநீரேற்று நிலையத்திலிருந்து எடுக்கப்படும் நீர் சுத்திகரிக்கப்பட்டு தேனி - அல்லிநகரம் நகராட்சிப் பகுதி மக்களுக்கு வினியோகிக்கப்பட்டு வருகிறது. இது தேனி நகரின் 75 சதவிகிதக் குடிநீர்த் தேவையை நிறைவேற்றுகிறது. பழனிசெட்டிபட்டி பேரூராட்சிக்கான குடிநீர்த் தேவையினை நிறைவு செய்ய பழனிசெட்டிபட்டி பேரூராட்சிக்கான உறைகிணறு குடிநீரேற்று நிலையமும் இங்கு அமைந்துள்ளது. இது தவிர வேறு சில கிராமங்களுக்கான குடிநீரேற்று நிலையங்களும் அணையின் மேற்பகுதியில் அமைக்கப்பட்டுள்ளன.

## கருப்பசாமி கோயில்
பழனிசெட்டிபட்டி அணையின் மேற்குப் பகுதியில் அமைந்துள்ள பனைமரத் தோப்பினுள் கருப்பசாமிக் கோயில் ஒன்று உள்ளது. இக்கோயில் தெய்வமான கருப்பசாமி இவ்வூரின் காவல் தெய்வமாக உள்ளதாக இந்த ஊர் மக்கள் தெரிவிக்கின்றனர்.

பகுப்பு:தேனி மாவட்டத்திலுள்ள அணைகள்
யூபம் (தூண்)

**யூபம்** என்பது கொடிக்கம்பம். 
இக்காலத்தில் கோயில்களில் நடப்பட்டிருக்கும் கொடிக்கம்பம் போல நடப்படுவது. 
வேள்வி செய்யும் இடங்களிலும், வெற்றி பெற்ற களங்களிலும் இது நடப்படும். 

நெட்டிமையார் என்னும் புலவர் முதுகுடுமிப் பெருவழுதி என்னும் பாண்டிய அரசனைப் பாடும்போது நீ நாட்டிய வெற்றித்தூண் அதிகமா, வேள்வித்தூண் அதிகமா எனக் கூறி வியக்கும்போது அந்தத் தூண்களை யூபம் எனக் குறிப்பிடுகிறார். 

கருங்குழலாதனார் என்னும் புலவர் சோழன் கரிகாற் பெருவளத்தான் போர்களத்திலேயே வேதவேள்வி யூபநெடுந்தூண் நாட்டியது பற்றிக் குறிப்பிடுகிறார். 

ஏழாம் பதிற்றுப்பத்தின் தலைவன் செல்வக்கடுங்கோ வாழியாதன் என்னும் சேரமன்னன் வெற்றிக்களத்தில் யூபம் நட்டது பற்றிய குறிப்பு உள்ளது. 

## இவற்றையும் பார்க்க
:சங்ககால விளையாட்டுகள்
:பிணையூபம்

## அடிக்குறிப்பு

பகுப்பு:சங்ககால விளையாட்டுகள்
இந்திய கவுன்சில்கள் சட்டம், 1861

**இந்திய கவுன்சில்கள் சட்டம், 1861** (*Indian Councils Act 1861*)  ஐக்கிய இராச்சியத்தின் நாடாளுமன்றத்தால் 1861 இல் இயற்றப்பட்ட ஒரு சட்டம். இது பிரித்தானிய இந்தியாவின் அரச பிரதிநிதி (வைஸ்ராய்) மற்றும் மாகாண ஆளுனர்களின் நிருவாகக் குழுக்களுக்கு சட்டமியற்றும் உரிமைகளை அளித்தது. இதனால் ஆலோசனை வழங்கும் அமைப்புகளாக இருந்த நிருவாகக் குழுக்கள் அமைச்சரவை அமைப்புகளாக மாற்றப்பட்டு அவற்றின் உறுப்பினர்கள் குறிப்பிட்ட துறைகளுக்குப் பொறுப்பேற்றனர். இந்திய வைஸ்ராயின் நிருவாகக் குழுவில் ஆறு சாதாரண உறுப்பினர்கள் இடம் பெற்றிருந்தனர். அவர்கள் உள்துறை, வருவாய், நிருவாகம், சட்டம், நிதி, பொதுப்பணிகள் போன்ற துறைகளுக்குப் பொறுப்பேற்றனர். இவர்களைத் தவிர, இந்தியப் படையின் முதற்பெரும் தளபதியும் சிறப்பு உறுப்பினராக நிருவாகக் குழுவில் இடம் பெற்றார். உறுப்பினர்கள் எடுக்கும் முடிவுகளைப் புறந்தள்ள வைஸ்ராய்க்கு அதிகாரம் வழங்கப்பட்டிருந்தது. இச்சட்டம் கல்கத்தாவில் செயல்பட்ட வைஸ்ராயின் நிருவாகக் குழுவுக்கு பிரித்தானிய இந்தியா முழுவதும் அதிகாரம் செலுத்த உரிமை வழங்கியது.

## மேற்கோள்கள்

பகுப்பு:இந்தியாவில் சட்டம்
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
.இந்தியா

**.இந்தியா** (ஆங்கிலம்: *.in*, தேவநாகரி: *.भारत*, உருது: *.بھارت*, தெலுங்கு: *.భారత్*, குஜராத்தி: *.ભારત*, பஞ்சாபி: .ਭਾਰਤ, வங்காளம்: .*ভারত*) என்பது இந்தியாவுக்கான இணையத்தின் உயர் ஆள்களப் பெயராகும். ஆங்கிலத்தில் அமைந்த *.in* ஆள்களப் பெயரானது 1989ஆம் ஆண்டு அறிமுகப்படுத்தப்பட்டது. இந்த ஆள்களப் பெயர் இந்திய இணையப் பெயர்ப் பதிவகத்தால் கட்டுப்படுத்தப்படுகின்றது. இந்திய இணையப் பெயர்ப் பதிவகம் இந்திய அரசால் நியமிக்கப்பட்ட நிறுவனமாகும்.

## துணை ஆள்களப் பெயர்கள்
* *.co.in* (வைப்பகங்கள், பதிவு செய்யப்பட்ட நிறுவனங்கள், வணிகச் சின்னங்கள் என்பனவற்றுக்கு)
* *.firm.in* (கடைகள், கூட்டாண்மை நிறுவனங்கள், இணைப்பு அலுவலகங்கள், தனியுரிமைத் தொழில் என்பனவற்றுக்கு)
* *.net.in* (இணையச் சேவை வழங்கிகளுக்கு)
* *.org.in* (இலாப நோக்கற்ற அமைப்புக்களுக்கு)
* *.gen.in* (பொது/சில்லறைப் பயன்பாடுகளுக்கு)
* *.ind.in* (தனியாருக்கு)
ஆறு துணை ஆள்களப் பெயர்கள் தகுதியுள்ள இந்திய நிறுவனங்களுக்கு ஒதுக்கீடு செய்யப்பட்டுள்ளன. அவை:
* *.ac.in* (கல்வி சார்ந்த நிறுவனங்கள்)
* *.edu.in* (கல்வி நிறுவனங்கள்)
* *.res.in* (இந்திய ஆய்வு நிறுவனங்கள்)
* *.ernet.in* (பழைய ஆள்களப் பெயர், கல்வி மற்றும் ஆய்வு நிறுவனங்களுக்கு)
* *.gov.in* (இந்திய அரசு)
* *.mil.in* (இந்திய இராணுவம்)

## உள்நாட்டு மொழிகளில்
22 உள்நாட்டு மொழிகளில் ஆள்களப் பெயர் பெறுவதற்கு இந்திய அரசு திட்டமிட்டுள்ளது. அவை 2012இன் நடுப்பகுதியில் அறிமுகப்படுத்தப்படலாம் என எதிர்பார்க்கப்படுகின்றது.

## மேற்கோள்கள்

பகுப்பு:இணைய ஆட்களங்கள்
மாங்குப்பை பச்சியம்மன் கோயில்

**பச்சியம்மன் கோயில்** தமிழ்நாட்டின் சேலம் மாவட்டம்,ஓமலூர் வட்டத்தில், மாங்குப்பை ஊராட்சியில் அமைந்துள்ளது. இக்கோயில் ஒரு நாட்டுப்புறக் கோயிலாகும்.
## அமைவும், இணைப்பும்
இக்கோயில் சேலம் புதிய பேருந்து நிலையத்திலிருந்து 10 கல் தொலைவில் அமைந்துள்ளது.
## வேண்டுதல்

வேண்டுதலின் பொருட்டு மனதில் உருவாகும் எண்ணங்களை தாளில் எழுதி அவற்றை தெய்வம் நிறைவேற்றும் என்னும் நம்பிக்கையில்,இக்கோயிலின் மரத்தில் கட்டி விடுகின்றனர்.

## திருவிழா
ஆண்டு தோறும் இக்கோயிலில் திருவிழா நடைபெறும். திருவிழாவின் போது மக்கள் பொங்கல் வைத்தல், பச்சியம்மனுக்கு காணிக்கை செலுத்துதல் போன்றவற்றை மேற்கொள்கின்றனர்.திருவிழாவின் போது பம்பை அடித்து பம்பைக்காரர் பச்சியம்மன் பாடலைப் பாடுவார்.
## பச்சியம்மன் திருக்கோயில் காட்சிக்கூடம்

File:A view of PachchiyammaaL Temple 1.JPG
File:A view of PachchiyammaaL Temple 2.JPG
File:A view of PachchiyammaaL Temple 3.JPG
File:A view of PachchiyammaaL Temple 4.JPG
File:A view of PachchiyammaaL Temple 5.JPG
File:A view of PachchiyammaaL Temple 6.JPG
File:A view of PachchiyammaaL Temple 7.JPG
File:A view of PachchiyammaaL Temple 8.JPG
File:A view of PachchiyammaaL Temple 9.JPG
File:A view of PachchiyammaaL Temple 10.JPG
File:A view of PachchiyammaaL Temple 11.JPG
File:A view of PachchiyammaaL Temple 12.JPG
File:A view of PachchiyammaaL Temple 13.JPG
File:A view of PachchiyammaaL Temple 14.JPG
File:A view of PachchiyammaaL Temple 15.JPG
File:A view of PachchiyammaaL Temple 16.JPG
File:A view of PachchiyammaaL Temple 17.JPG
File:A view of PachchiyammaaL Temple 18.JPG
File:A view of PachchiyammaaL Temple 19.JPG
File:A view of Bullocks in Pachiyammal Temple.JPG
File:A view of PachchiyammaaL Temple Front portion.JPG


பகுப்பு:சேலம் மாவட்டத்திலுள்ள அம்மன் கோயில்கள்
நிலைகாட்டி

thumb|300px|உரைக்காட்டி

**நிலைகாட்டி** (ஆங்கிலம்: *Cursor*) என்பது கணினித் திரை அல்லது ஏனைய காட்சிச் சாதனங்களுள் ஒன்றில் அமைவிடத்தைக் காட்டுவதற்காகப் பயன்படுத்தப்படும். விட்டு விட்டுத் தோன்றும் உரைக்காட்டியானது சில சந்தர்ப்பங்களில் விடுபடல் சுட்டுக்குறி என்றும் அழைக்கப்படும். அதே போல சுட்டி நிலைகாட்டியானது சுட்டி என அழைக்கப்படும்.

## உரைக்காட்டி
பெரும்பாலான கட்டளைக் கோட்டு இடைமுகங்களிலும்  உரை திருத்திகளிலும் உரைக்காட்டியானது கீழ்க் கோடு, செவ்வகம், கிடைக் கோடு என்பனவற்றுள் ஏதேனுமொன்றால் காட்டப்படும். உரைக்காட்டியானது விட்டு விட்டுத் தோன்றக் கூடியதாகவோ நிலையாகவோ இருக்கும். பயனரால் இடப்படும் உரை உரைக்காட்டி தோன்றும் இடத்தில் இடப்படும்.

## சுட்டி
புள்ளித் துணையுறுப்பின் (பெரும்பாலும் சுட்டியின்) அசைவுகளைத் திரையில் செயற்படுத்துவதற்குச் சுட்டி பயன்படுத்தப்படும். சுட்டி பல வகைப்படும். வெவ்வேறு இயங்குதளங்களில் வெவ்வேறு சுட்டிகள் பயன்படுத்தப்படுகின்றன.

## மேற்கோள்கள்

பகுப்பு:கணினி இடைமுகம்
வளர்பிறை துவிதியைத் திதி

அமாவாசை கழித்து இரண்டாம் நாள் வரும் துவிதியைத் திதி **வளர்பிறை துவிதியைத் திதி** எனப்படும். பல குடும்பங்களிலும் இந்த துவிதியைத் திதி சிறப்பானதாக கருதப்படுகிறது. 
## துணிகள் வாங்குவதற்கு உகந்த நாள்
வழக்கமாக திருமணத்திற்காக மணப்பெண்ணிற்கு கூரைப் புடவை மற்றும் பட்டு புடவைகள் தேர்ந்தெடுத்து வாங்க அல்லது பண்டிகைகளுக்கு குடும்பத்தாருக்கு துணிமணிகள் வாங்க சிறந்த நாள் இந்த வளர்பிறை  துவிதியைத் திதி என்பது ஒரு மரபு சார்ந்த நம்பிக்கை. இந்த திதியில் துணி வாங்கினால் ஆண்டு முழுவதும் துணிகள் சேர்ந்து கொண்டிருக்கும் என்று நம்புகின்றனர். சுவாமி அல்லது அம்மனுக்கு நேர்த்திக் கடனாக துணிகள் சார்த்தி வழிபட வளர்பிறை துவிதியைத் திதியே சிறந்த நாளாகும்.
## திருவண்ணாமலை கிரிவலம்
வளர்பிறை துவிதியைத் திதியன்று திருவண்ணாமலை மலையை கிரிவலம் சுற்றி வந்து அங்குள்ள இரட்டைப் பிள்ளையாரை வணங்கினால் மிகுந்த பலனுண்டு என்பது  கிரிவம் செய்யும் பக்தர்களிடையே நிலவி வரும் நம்பிக்கை

பகுப்பு:திதிகள்‎
பகுப்பு:இந்து சமய நம்பிக்கைகள்‎
கரிநாள் (சோதிடம்)

**கரிநாள்** என்பது நல்ல நிகழ்வுகளைச் செய்ய ஏற்ற நாள் இல்லை என்பது சோதிட நம்பிக்கை. *கரிநாள்* என்றால் *நஞ்சு* என்று பொருள்படும். எனவே இந்த நாட்களை ஒதுக்கிவிடும்படி பஞ்சாங்கங்களும் சோதிடர்களும் பரிந்துரைக்கிறார்கள்.இந்த நாளைப் பஞ்சாங்காதி எனும் நூலில் குறிப்பிடப்பட்டுள்ளது. இந்த நாளை தனிய நாட்கள் என்றும் கூறுகின்றனர்

## தமிழ்ப் பஞ்சாங்கம்
ஒவ்வொரு தமிழ் மாதத்திலும் கரிநாள் வரும். ஒவ்வொரு தமிழ் மாதத்திலும் இந்த இந்த தேதிகள் கரிநாட்கள் என்று சுட்டிக் காட்டப்பட்டுள்ளன. இந்தத் தமிழ்த்  தேதிகள் மாறாதனவாகும். எந்த ஒரு தமிழ் ஆண்டுக்கும் இது பொருந்தும். எடுத்துக்காட்டாக, தை மாதம்  1, 2, 3, 11, 17 ஆகிய தேதிகள் கரிநாட்களாகும். இவை மாறவே மாறா.

## பட்டியல்
ஒவ்வொரு தமிழ் மாதத்திலும் வரும் கரிநாட்களின் பட்டியல் கீழே தரப்பட்டுள்ளது.

பகுப்பு:சோதிடம்
பாஸ்போகொழுமியம்

**பாஸ்போகொழுமியங்கள்** (Phospholipids) செல் சவ்வுகளின் கொழுமிய இரு-அடுக்குகளை உருவாக்குவதில் பெரும்பங்கு வகிக்கும் கொழுமிய மூலக்கூறு பிரிவுகளில் ஒன்றாகும். பெரும்பாலான பாஸ்போகொழுமியங்கள், டைகிளிசரைடு, ஒரு பாஸ்பேட்டு தொகுதி மற்றும் எளிமையான கரிம மூலக்கூறான கோலின் ஆகியவற்றைக் கொண்டிருக்கும்; ஆனால், கிளிசராலுக்கு பதிலாக ஸ்பின்கோசினிலிருந்து வருவிக்கப்பட்ட ஸ்பின்கோமையலின் மூலக்கூறு ஒரு விதிவிலக்காகும். தியோடோர் நிகோலஸ் கோப்லே என்னும் பிரெஞ்சு வேதியியலர் மற்றும் மருந்தாளுனரால் 1847-ஆம் ஆண்டு முட்டையின் மஞ்சள் கருவிலிருந்து, உயிரியப் பொருள்களில் உள்ள, முதலாவது பாஸ்போகொழுமியம் (லெசித்தின் அல்லது பாஸ்படைடில் கோலின்) அடையாளம் காணப்பட்டது. பொதுவாக பாஸ்போகொழுமிய மூலக்கூறின் வடிவத்தில் நீர்-நாடும் தலையும், நீர்-விலக்கும் பின்தொடரும் (வால் பகுதி) உள்ளது. பாஸ்போகொழுமியங்கள் வழக்கமாக இவற்றின் இடைவெளிகளில் காணப்படும் கொலஸ்டிரால் மூலக்கூறுகளுடன் காணப்படுகின்றன.

உயிரிய அமைப்புகளில் பாஸ்போகொழுமியங்கள் அடிக்கடி பிற மூலக்கூறுகளுடன் (உதாரணமாக, செல் சவ்வுகளின் கொழுமிய ஈரடுக்குகளில்  புரதங்கள், கிளைக்கோகொழுமியங்கள், கொலஸ்டிராலுடன்) காணப்படுகின்றன.

## இவற்றையும் காண்க
* கொழுமியம்
* கிளைக்கோகொழுமியம்

## மேற்கோள்கள்

பகுப்பு:கொழுப்புகள்
விசு காலம் (சோதிடம்)

**விசு** (விஷு) **காலம்** என்றால் பகல் பொழுதும் இரவுப் பொழுதும் சம அளவாய் இருக்கும் ஒரு குறிப்பிட்ட நாள் என்று தமிழ்ப் (இந்து) பஞ்சாங்கங்கள் குறிப்பிடுகின்றன. 
## விசு (விஷு) புண்ணிய காலம்

ஒவ்வொரு தமிழ் வருடத்திலும் சித்திரை மாதம் முதல் நாளும், ஐப்பசி மாதம் முதல் நாளும் முறையே  மேஷ (சித்திரை) விசு (விஷு) புண்ணிய காலம், துலா விசு (விஷு) புண்ணிய காலம் என்று குறிப்பிட்டிருப்பார்கள். சூரியன் மேஷ ராசியில் சஞ்சரிக்கத் தொடங்குவது சித்திரை மாதத்தில் என்பதால் இந்த மாதத்தின் முதல் நாளினை மேஷ விஷு (உத்தர அயனம்) புண்ணிய காலம் என்று கணக்கிடுகிறார்கள். இது  போல சூரியன் துலா ராசியில் சஞ்சரிக்கத் தொடங்குவது ஐப்பசி மாதத்தில் என்பதால் இந்த மாதத்தின் முதல் நாளினை துலா விஷு (தட்சிண அயனம்) புண்ணிய காலம் என்று கணக்கிடுகிறார்கள் தமிழ் சோதிடக் கணிதப்படி சித்திரை முதல் நாள் மற்றும் ஐப்பசி முதல் நாள் ஆகிய இரு நாட்களிலும் பகல் மற்றும் இரவுப் பொழுதுகள் சரிசமமாக இருக்கும்.

பகுப்பு:சோதிடம்
மசாரு இமோடோ

**மசாரு இமோடோ** (*Masaru Emoto*|江本 勝|ஜூலை 22, 1943 – அக்டோபர் 17, 2014}} சப்பானில் உள்ள யோக்கோகாமாவில் பிறந்த ஒரு எழுத்தாளர் மற்றும் ஆராய்ச்சியாளர் ஆவார். இவரது ஆய்வுகளையும், முடிவுகளையும் வைத்து இவர் ஒரு நீர் சார்ந்த அறிவியலாளர் என அறியப்படுகின்றார். நீர் அறிவியலாளர் எனக் கூறப்படுவதற்குக் காரணம் நீர் மூலக்கூறுகளின் இயல்பை மனித உணர்வுகள் மாற்றும் என்று தனது ஆய்வு முடிவுகள் காட்டுவதாக இவர் கூறியதாகும்.

இவரது கருத்தாக்கங்கள் சில ஆண்டுகளாக இருந்தாலும், நேர்மறையான எண்ணங்கள், சொற்களுக்கு நீரானது வினையாற்றும் என்றும், நச்சுத்தன்மையான நீரைப் பிரார்த்தனைகள், நல்லெண்ணங்கள், சொற்கள் மூலம் தூய்மையாக்கலாம் என்றும் இவர் கொண்டிருந்த போலி அறிவியல் கருதுகோளைச் சுற்றியே இவரது ஆரம்ப கால ஆய்வுகள் இருந்தன. இவரது கருத்தாக்கங்கள் அறிவியலுக்கு உட்பட்டவை அல்ல என்று கூறப்பட்டதுடன், அவை பிழையானவை என நிரூபிக்கப்பட்டு, அவரது ஆய்விற்கான அணுகுமுறைகளில் செயல்முறை, மற்றும் கையாளுதல் தவறுகள் இருந்தது எடுத்துக் காட்டப்பட்டது.

## வாழ்க்கை வரலாறு
மசாரு இமோடோ சப்பானில் உள்ள யோக்கோகாமாவில் பிறந்தார். இவர் யோக்கோகாமா நகராட்சி பல்கலைக்கழகத்தில் உள்ள மானுடம் மற்றும் அறிவியல் துறையில், பன்னாட்டு உறவுகள் என்பது தொடர்பான பிரிவில் பட்டம் பெற்றவராவார். 1990 ஆம் ஆண்டளவில் நீரைப்பற்றி விபரமாகக் கற்க ஆரம்பித்தார்.

இவர் 1986 ஆம் ஆண்டு டோக்கியோவில் IHM குழுமத்தை நிறுவினார்.  இவர் அக்டோபர், 1992 ஆம் ஆண்டு இந்தியாவின் மாற்று மருத்துவத்திற்கான திறந்த பன்னாட்டு பல்கலைக்கழகத்தில் இருந்து மாற்று மருத்துவத்தில் முனைவர் பட்டம் பெற்றார்.. இந்தப் பல்கலைக்கழகமானது தவறான ஒன்றாகக் கருதப்பட்டுப் பின்னர் மூடப்பட்டது.

பின்னர், இவருக்கு ஐக்கிய அமெரிக்க மற்றும் காந்த ஒத்ததிர்வு பகுப்பாய்வு தொழில்நுட்பத்தில் நுண் கொத்து நீர் கருத்து அறிமுகப்படுத்தப்பட்டது. இதன் மீது ஏற்பட்ட தாக்கத்தால் இவரது நீர் மர்மம் கண்டறியும் தேடல் தொடங்கியது.

இவர் பெரிதும் அறியப்பட்டது நீரில் இவர் மேற்கொண்ட ஆய்வுகளும் அதைத்தொடர்ந்து அவர் வெளியிட்ட கட்டுரைகளுமே. இவர் உலகத்தின் பல்வேறு இடங்களில் இருந்து நீரை கொண்டுவந்து, அதை மெதுவாக உறை நிலைக்கு மாற்றி அதன் தன்மைகளை நுண்ணோக்கியின் மூலம் படம் எடுத்துள்ளார். இவரது ஆய்வில் உறைநிலையில் நீரின் பல விதமான தோற்றங்கள் பெறுகின்றன என்பதே ஆகும். அதிலும் குறிப்பாக நாம் நீரின் மீது செலுத்தும் நல்ல அல்லது தீயச் சிந்தனைகளின் மூலம் அவ்வடிவங்கள் மாறுபடுகின்றன என்று தெரிவித்தார்.

## அறிவியல் மதிப்பீடு
ஒரு அறிவியல் ஆய்விற்குத் தேவையான பரிசோதனைக் கட்டுப்பாடுகளைக் கொண்டிராமை, அறிவியல் சமூகத்துடன் தனது ஆய்வு அணுகுமுறை தொடர்பான போதியளவு விபரங்களைப் பகிர்ந்து கொள்ளாமை போன்ற காரணங்களால் மசாரு இமோடோ விமர்சனத்துக்கு உள்ளாக்கப்பட்டார். இவர் தனது பரிசோதனையை, பரிசோதனை முடிவுகளில் தாக்கம் செலுத்தக்கூடிய மனித வழுக்களுக்குட்பட்டும், கையாளுதலில் தவறுகளைக் கொண்டிருந்தும் செய்ததாகக் கூறப்பட்டது.
உயிர்வேதியியலாளரும், கோர்க் பல்கலைக் கல்லூரி நிர்வாகியுமான வில்லியம் ரெவில்லி இவரது பரிசோதனை முடிவுகள் உண்மைத்தன்மை அற்றவையெனவும், இவரது ஆராய்ச்சி முடிவுகளுக்கு அறிவியல் வெளியீடுகள் இல்லையென்பதையும், இவ்வகையான ஆராய்ச்சியைச் செய்பவர்கள் இலகுவில் பிரபலமடைந்து விடுவதாகவும் கூறினார்.

## மேற்கோள்

பகுப்பு:சப்பானிய எழுத்தாளர்கள்
பகுப்பு:1943 பிறப்புகள்
பகுப்பு:2014 இறப்புகள்
சமத்துவ குமுகங்களின் கூட்டமைப்பு

**சமத்துவ குமுகங்களின் கூட்டமைப்பு** (Federation of Egalitarian Communities) என்பது சமத்துவ (egalitarian) திட்டக் குமுகங்களின் ஒரு கூட்டமைப்பு ஆகும்.  இதில் ஆறு திட்டக் குமுகங்கள் இனைந்துள்ளன.  

## கொள்கைகள்
# நிலம், உழைப்பு, வருமானம், மற்றும் பிற வளங்களை பொதுவில் வைத்திருத்தல்
# உறுப்பினர்களின் தேவைகளுக்கான பொறுப்பை ஏற்றுக் கொள்ளல்.  அவர்களின் உழைப்பை பெற்றுக் கொண்டு அதையும் பிற பொருட்களையும் சமமாகவும் தேவைக்கு ஏற்றவாறும் பகிர்தல்.
# வன்முறையின்மை கடைப்பித்தல்
# அனைத்து உறுப்பினரும் பங்களிக்க சமனான வாய்ப்புத் தரும் ஒரு மடிவெடுக்கும் முறையைப் பயன்படுத்தல்.  இணக்க முடிவு, வாக்கெடுப்பு அல்லது மேல் முறையீடு, முறையீடு மறுப்பு ஆகியவை ஊடாக அந்த வாய்ப்புக்களை உறுதிசெய்தல்.
# எல்லா மக்களுமிடையே சமத்துவதை ஏற்படுத்துவதற்கான செயற்படுதல்.  இனம், வர்க்கம், நம்பிக்கை, வயது, பால், பாலியல் அமைவு அல்லது பாலியல் அடையாளம் ஆகிய எவற்றின் அடிப்படையிலும் பாகுபாட்டை அனுமதிப்பது இல்லை.
# இன்றைய, நாளைய தலைமுறையினருக்கு ஆக இயற்கை வளங்களை பேணல்.  சூழலியல் விழிப்புணர்வை, செயல்முறைகளை மேம்படுத்தல்.
# குழுத் தொடர்பாடல்களுக்கும், பங்கேற்புக்கும் ஏற்றா செயலாக்கங்களை உருவாக்கல்.  நபர்களின் வளர்ச்சிக்கு ஆதரவளிக்கும் சூழலை வழங்கல்.

## வெளி இணைப்புகள்
* thefec.org

பகுப்பு:திட்டக் குமுகங்கள்
சடங்குகளில் தீட்டு நம்பிக்கைகள்

**சடங்குகளில் தீட்டு நம்பிக்கைகள்** பிறப்பு, இறப்பு என்ற இரு நிகழ்வுகள் நடக்கும் இடங்கள் மற்றும் இந்த இடங்களில் இருக்கும் பொருட்கள் தொடர்பான மதம் மற்றும் மரபுவழி விளக்கங்கள்.  இவ்வாறு விலக்கத் தக்க நிகழ்வுகள் மற்றும் மனிதர்கள் ஆகியோரிடமிருந்து விலகி நிற்பது என்பதை தீட்டு என்கிறார்கள்.

தீட்டு, துடக்கு, குற்றம், ஆசௌசம் எனப் பல பெயர்களால் அழைக்கப்படும்.

## பங்காளிகள்
ஓர் இந்து ஆணுக்கு பிறக்கும் ஆண் குழந்தைகள், இந்த ஆண் குழந்தைகளுக்குப் பிறக்கும் ஆண் குழந்தைகள் என வரிசையாக வரும் சந்ததியில் ஏற்படும் அனைத்துக் கிளைகளிலும் உள்ள ஆண்கள் அனைவரும் பங்காளிகள் எனப்படுவர். ஆதி மூலமான ஓர் ஆண் வழியாக தோன்றும் மகன்-பேரன்-கொள்ளுப்பேரன்-எள்ளுப்பேரன் எள்ளுப்பேரனுக்கு மகன் - எள்ளுப்பேரனுக்குப் பேரன் வரையில் ஆதி மூலமான ஓர் ஆணையும் சேர்த்து ஏழு தலைமுறைகள் வருகின்றது. இந்த ஏழு தலைமுறைகளுக்குள் அடங்கும் அத்தனை பங்காளிகளில் யாராவது ஒருவர் இல்லத்தில் ஏற்படும் பிறப்பினாலும் அல்லது இறப்பினாலும் அனைவருக்கும் தீட்டு உண்டாகும்.

## சுப காரியங்கள் தவிர்க்க வேண்டிய காலம்
பஞ்சாங்கங்கள் ஒருவர் இறந்தபின் தவிர்க்க வேண்டிய சுப காரியங்கள் பற்றி சில பரிந்துரைகளை அளிக்கின்றன. இறந்தவர் மற்றும் குறிப்பிட்டவர்களுக்கிடையே ஏற்பட்டுள்ள உறவுமுறைகள் தான் தவிர்க்க வேண்டிய சுப காரியங்களை மாதங்களும் ஆண்டும் கணக்கில் பரிந்துரைக்கின்றன.

## நட்சத்திர தோஷம் (அடைப்பு)
ஒருவர் இறந்த நேரத்தின் போது வரும் சில அசுப நட்சத்திரங்களுக்கும் தோஷம் உண்டு.  அவிட்டம்  (தனிஷ்டா) முதல் ரேவதி வரையிலான ஐந்து நட்சத்திரங்கள் **தனிஷ்டா பஞ்சமி** என்று குறிப்பிடப்படுகின்றன. இந்த நட்சத்திரம் வரும் போது ஒருவர் இறந்தால் ஆறு மாதங்களுக்கு அடைப்பு (வீடு மூடப்பட்ட வேண்டும்) என்கிறார்கள். இது தவிர கார்த்திகைக்கு மூன்று மாதங்களும், ரோகிணி மற்றும் மகத்திற்கு ஐந்து மாதங்களும், புனர்பூசம், உத்திரம், உத்திராடம் மற்றும் விசாகத்திற்கு மூன்று மாதங்களும், மிருகசீரிஷம் மற்றும் சித்திரை நட்சத்திரங்களுக்கு இரண்டு மாதங்களும் அடைப்பாகும்.

## வர்ண அடிப்படையில் தீட்டு
இரத்த உறவுகள் இறப்பின் அதற்குரிய தீட்டு பிராமணர்களுக்குப் பத்து நாட்களும் சத்திரியர்களுக்குப் பன்னிரண்டு நாட்களும் வைரியருக்குப் பதினைந்து நாட்களும் சூத்திரருக்கு முப்பது நாட்களுமாகும்

## நிகழ்வுகளும் தீட்டுக்களும்
* மரண வீட்டுக்கு அல்லது நிகழ்வில் கலந்து கொண்டால் உடுத்திருந்த உடையுடன் தலைக்கு முழுகினால் தீட்டு நீங்கும்.

## ஆதாரம்


பகுப்பு:இந்து சமய நம்பிக்கைகள்
பகுப்பு:இந்து சமயச் சடங்குகள்